stanford-oval/wikipedia huggingface dataset:
Artova

Arabianranta-Toukola-Vanhakaupunki kulttuuri- ja kaupunginosayhdistys ry eli Artova on Helsingin Arabianrannassa, Toukolassa ja Vanhassakaupungissa toimiva kulttuuri- ja kaupunginosayhdistys. Se on alueen ihmisten – asukkaiden, työntekijöiden, yrittäjien, opiskelijoiden ja muiden toimijoiden sekä alueesta kiinnostuneiden – yhteisö. Artova on pääkaupunkiseudun aktiivisimpia kaupunginosayhdistyksiä. Se valittiin vuonna 2013 Vuoden kotiseutuyhdistykseksi. Artova toteuttaa kaupunkikehittämistä, järjestää taide- ja kulttuuritapahtumia ja pilotoi uudenlaisia toimintamalleja ja käytäntöjä. Artova on monipuolistanut ja kehittänyt kaupungiosayhdistysideologiaa ja toimintamalleja.
Artova on tehnyt onnistunutta aktivointitoimintaa itseohjautuvan ja omaehtoisen toiminnan kehittämiseksi ja tehnyt merkittäviä avauksia vallan ja vastuun jakamisessa sekä päätösvallan siirtämisessä suoraan alueen toimijoille. Monipuolisen ja vaikuttavan toiminnan mahdollistaa alueella asuva erittäin aktiivisesti toimintaan osallistuva vapaaehtoisten suuri joukko, joka koostuu pääasiassa nuorista ammattilaisista.
Artovan vuosittain järjestettäviä tapahtumia ovat muun muassa Arabian Katufestivaali, Artova Film Festival AFF, Artova Kino, Arabian Picnic ja Kekrijuhla. Artovan projekteja ja toimintaa ovat esimerkiksi Artova Henki, Arabian alueen taidekoordinaattori, Artovan alueen Lähidemokratiapilotti, Arabian Kotikaupunkipolut, Syötävä Arabianranta, Viljelypalstat, Kulttuuri- ja kaupunginosalehti Kuohu, Kirjakampanja ja Arabian alueen yrittäjäaamiaiset. Artova on myös mukana erilaisissa hankkeissa, kuten Vyyhti- ja Caddies-EU-hankkeissa.
Yhdistys on rekisteröity 1.2.1977 (ent. Toukolan-Vanhankaupungin yhdistys r.y. / Arabianranta-Toukola-Vanhakaupunki - kaupunginosayhdistys ry).
Artovan toimintaa ovat tukeneet muun muassa Helsingin kulttuurikeskus, Taiteen edistämiskeskus, Suomen Kulttuurirahasto, WDC Helsinki 2012 -säätiö, Helsingin terveys- ja sosiaalivirasto, Turun yliopisto ja Suomen Nuorisoyhteistyö – Allianssi.
Artova on Helsingin kaupunginosayhdistykset ry:n (Helka), Suomen Kotiseutuliiton, Lasten kirjatalo ry:n, Kulttuuri-, mielipide- ja tiedelehtien liitto Kultti ry ja Cinemaja ry:n jäsen.
Puheenjohtajia

Riitta Korhonen 1988–2000
Niko Noponen 2001
Eliisa Isoniemi 2002–2005
Marianne Lehtimäki 2006–2007
Janne Kareinen 2008–2012
Lauri Alhojärvi 2013–2014
Christian Sannemann 2015–2016
Keijo Lehikoinen 2017–2018
Milla Karkulahti 2019–2020
Anders Jansson 2021–
Artovan toimintamalli

Artovan toimintamalli on mallinnettu omaksi kokonaisuudekseen ArtovaMalli®-nimellä. Toimintamalli on kaikille avoin ja tarkoitus on antaa Artovassa ja Artovan Henki -hankekokonaisuudessa kerätyt hyvät toimintamallit muiden vastaavien toimijoiden käyttöön.
Artova Film Festival

Artova Film Festival AFF on alueellinen, vuosittainen, syyskuussa järjestettävä elokuvafestivaali Helsingin Arabianrannassa. Festivaali kestää kaksi päivää ja näytökset ovat Arcadan tiloissa. Se järjestettiin ensimmäisen kerran vuonna 2010.
Artova Kino

Artova Kino on Artovan vuonna 2011 perustama elokuvakerho. Se toteutetaan kiinteässä yhteistyössä Arcadan, Finlandssvenskt Filmcentrumin ja Walhalla-elokuvatoimiston kanssa. Artova Kinossa on omat näytössarjansa niin aikuisten kuin lasten elokuvista (Aikuisten Kino ja Lasten Kino). Aikuisten Kinossa halutaan esittää haastaviakin elokuvia. Näytöksiin ei ole pääsymaksua.
Aiheesta muualla

Artovan verkkosivut
Liitolepinkäinen

| Liitolepinkäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Lepinkäiset Laniidae
Suku::  Valkopäälepinkäiset Eurocephalus
Laji::  rueppelli
Kaksiosainen nimi
 Eurocephalus rueppelli  Bonaparte, 1853 
Katso myös
   Liitolepinkäinen Wikispeciesissä   Liitolepinkäinen Commonsissa 
Infobox OKNimi-testi OKIUCN-testi OK: 
Liitolepinkäinen (Eurocephalus rueppelli) on Itä-Afrikassa tavattava lepinkäisiin kuuluva varpuslintu.
Koko ja ulkonäkö

Kooltaan liitolepinkäinen on noin 23 cm. Lajin pyrstö ja siivet ovat mustat, ja sulkaselvennä on harmahtavan ruskea. Sen silmäkulmajuova ja niska ovat mustat. Päälaki, kurkku ja vatsa ovat valkoiset. Valkoinen perä näkyy erityisen hyvin linnun lähtiessä lentoon.
Levinneisyys ja elinympäristö

Liitolepinkäistä tavataan Etiopiassa, Keniassa, Somaliassa, Sudanissa, Tansaniassa ja Ugandassa. Liitolepinkäiset elävät kuivissa akaasiametsissä sja pensaikoissa. Lajin elinympäristöt sijaitsevat yleensä alle 1 600 metrin korkeudella merenpinnasta. Laji muodostaa usein parvia ruokaillessaan akaasiapuissa.
Aruba olympialaisissa

Aruba osallistui olympialaisiin ensimmäisen kerran Soulissa 1988 ja on ollut sen jälkeen mukana kaikissa kesäolympialaisissa. Talvikisoihin maa ei ole osallistunut. Aruba ei ole saavuttanut olympialaisissa yhtään mitali- tai pistesijaa. Maan urheilijat ovat osallistuneet olympialaisissa judoon, miekkailuun, nyrkkeilyyn, painonnostoon, purjehdukseen, pyöräilyyn, taekwondoon, taitouintiin, uintiin ja yleisurheiluun.
Lotte

Lotte voi tarkoittaa seuraavia:
Lotte Corporation, eteläkorealainen holding-yhtiö
Lotte World Tower, Lotte-yhtiön rakennuttama 123-kerroksinen pilvenpiirtäjä Soulissa, etelä-Koreassa
Lotte, naisen etunimi
Lotte, oik. Charlotte Rezbach (s. 1995), saksalainen laulaja ja lauluntekijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lotte”, voi hakea sivunnimihaulla, laajalla sivunnimihaulla tai tekstihaulla.
Lottatore brindisino

Lottatore brindisino on italialainen risteytysmastiffi. Se polveutuu cane corson, amerikanpitbullterrierin ja rottweilerin risteytyksestä. Lottatore brindisino ei ole virallinen koirarotu. Kotimaansa ulkopuolella se on melko tuntematon.
Lottatore brindisinoa käytetään lähinnä koiratappeluissa ja vahtikoirana. Sen sanotaan olevan vaikeasti hallittavissa ja aggressiivinen toisia koiria kohtaan, joten se tarvitsee vastuullisen ja osaavan omistajan eikä sovellu pelkäksi lemmikiksi.
Lotta Vesiluoma

Lotta Vesiluoma (s. 1997) on suomalainen koripalloilija. Hän on pelannut Suomen naisten maajoukkueessa kaksi maaottelua. Hän on edustanut kasvattajaseuraansa Espoo Basket Teamia Korisliigassa kaudesta 2016–2017 alkaen. Hän on pituudeltaan 172-senttimetrinen.
Vesiluoma on pelannut alle 16-vuotiaiden maajoukkueessa yhden ottelun ja alle 18-vuotiaiden maajoukkueessa viisi ottelua. Naisten maajoukkueessa hän pelasi ensimmäiset maaottelunsa helmikuussa 2021 EM-karsinnassa Belgiaa ja Ukrainaa vastaan.
Liège–Bastogne–Liège 2011

Vuoden 2011 reitti
Liège–Bastogne–Liège 2011 oli järjestyksessään 97. maantiepyöräilyn Liège–Bastogne–Liège-kilpailu. Se käytiin 257,5 kilometrin reitillä Liègestä Bastognen kautta Ans'iin 24. huhtikuuta 2011.
Philippe Gilbert voitti kilpailun kukistettuaan loppukirissä Fränk ja Andy Schleckin. He olivat lähteneet irtiottoon Greg Van Avermaetin kanssa Côte de Roche aux Faucons'n nousussa 20 kilometriä ennen maalia, ja Van Avermaet oli pudonnut kolmikon kyydistä Côte de Saint-Nicholas'n nousussa viisi kilometriä ennen maalia. Gilbert voitti viikon sisällä kaikki Ardennien klassikot: Amstel Gold Racen, La Flèche Wallonnen ja Liège–Bastogne–Liègen. Samaan oli aiemmin pystynyt vain Davide Rebellin 2004.
Tulokset

|  | Ajaja | Maa | Joukkue | Aika |
| --- | --- | --- | --- | --- |
| 1 | Philippe Gilbert |  Belgia | Omega Pharma-Lotto | 6.13.18 |
| 2 | Fränk Schleck |  Luxemburg | Team Leopard-Trek | sama aika |
| 3 | Andy Schleck |  Luxemburg | Team Leopard-Trek | sama aika |
| 4 | Roman Kreuziger |  Tšekki | Astana Team | + 24 |
| 5 | Rigoberto Urán |  Kolumbia | Team Sky | + 24 |
| 6 | Chris Anker Sørensen |  Tanska | Team Saxo Bank-Sungard | + 24 |
| 7 | Greg Van Avermaet |  Belgia | BMC Racing Team | + 27 |
| 8 | Vincenzo Nibali |  Italia | Liquigas-Cannondale | + 29 |
| 9 | Björn Leukemans |  Belgia | Vacansoleil-DCM | + 39 |
| 10 | Samuel Sánchez |  Espanja | Euskaltel-Euskadi | + 39 |
Aiheesta muualla

Kuvia tai muita tiedostoja aiheesta Liège–Bastogne–Liège 2011 Wikimedia Commonsissa
Liège–Bastogne–Liège 2008

Fothen, Rolland, Brutt, Kopp
Liège–Bastogne–Liège 2008 oli järjestyksessään 94. maantiepyöräilyn Liège–Bastogne–Liège-kilpailu. Se järjestettiin 27. huhtikuuta 2008 Belgian Valloniassa 261 kilometrin reitillä Liègestä Bastognen kautta Ans'iin. Alejandro Valverde voitti kilpailun toisen kerran urallaan kukistettuaan loppukirissä Davide Rebellinin ja Fränk Schleckin.
Kilpailu alkoi kirkkaassa auringonpaisteessa. Vajaan 30 kilometrin ajon jälkeen pääjoukosta irtosi viiden ajajan ryhmä: Markus Fothen, Tom Stubbe, Pierre Rolland, Pavel Brutt ja David Kopp. He kasvattivat eron pääjoukkoon parhaimmillaan, Côte de Ny'n nousussa, 11 minuuttiin 30 sekuntiin. Stubbe putosi ryhmästä 140 kilometrin kohdalla ja Kopp noin 185 kilometrin ajon jälkeen. Kjell Carlström ja Philippe Gilbert yrittivät irtiottoa pääjoukosta ja Carlströmin pudottua Gilbert jatkoi yksin, kunnes tuli tavoitetuksi Côte de la Redouten nousussa.
Kun karkulaisryhmää oltiin tavoittamassa Rolland lähti yksinäiseen irtiottoon. Pääjoukosta irronneet Andy Schleck ja Stefan Schumacher kuitenkin ohittivat hänet Côte de Sprimontin nousussa. Schumacher putosi Schleckin kyydistä reitin uudessa nousussa, Côte de la Roche aux Fauconsissa ja hetken kuluttua kärjessä oli viiden ajajan ryhmä: Schleckin veljekset Andy ja Fränk, Alejandro Valverde, Joaquim Rodríguez ja Davide Rebellin. Suurimmista ennakkosuosikeista Cadel Evans ja Damiano Cunego eivät onnistuneet pääsemään ryhmään mukaan.
Rodriguezin pudottua kärkiryhmästä Andy Schleck teki irtiottoyrityksen kymmenen kilometriä ennen maalia. Takaa-ajava kolmikko saavutti – ja pudotti – hänet viimeisessä nousussa, Côte de Saint Nicolas'ssa viisi kilometriä ennen maalia. Kärkikolmikko ei yrittänyt ratkaisuja vasta kuin 200 metriä ennen maalia, jolloin hyvänä kirimiehenä tunnettu Valverde teki ratkaisevan iskun voittaen kilpailun ennen Rebelliniä ja Schleckin veljeksiä.
Tulokset > 27. huhtikuuta 2008, Liège-Ans, 261 km

|  | Ajaja | Maa | Joukkue | Aika |
| --- | --- | --- | --- | --- |
| 1 | Alejandro Valverde |  | Caisse d'Epargne | 6.44.04 |
| 2 | Davide Rebellin |  | Gerolsteiner | s.a. |
| 3 | Fränk Schleck |  | Team CSC | s.a. |
| 4 | Andy Schleck |  | Team CSC | + 0.30 |
| 5 | Christian Pfannberger |  | Barloworld | + 0.40 |
| 6 | Thomas Dekker |  | Rabobank | + 0.40 |
| 7 | Cadel Evans |  | Silence-Lotto | + 0.40 |
| 8 | Joaquim Rodríguez |  | Caisse d'Epargne | + 0.48 |
| 9 | Paolo Bettini |  | Quick·Step - Innergetic | + 1.03 |
| 10 | Vincenzo Nibali |  | Liquigas | + 1.03 |
Tulokset > Nousut

Km 57,5 - Côte de Ny - 1,8 km jyrkkyys 5,7 %
Km 82,0 - Côte de la Roche-en-Ardenne - 2,8 km jyrkkyys 4,9 %
Km 128,0 - Côte de Saint Roch - 0,8 km jyrkkyys  12 %
Km 172,0 - Côte de Wanne - 2,7 km jyrkkyys 7 %
Km 178,5 - Côte de Stockeu - 1,1 km jyrkkyys 10,5 %
Km 184,0 - Côte de la Haute-Levée - 3,4 km jyrkkyys 6 %
Km 196,5 - Côte du Rosier - 4,0 km jyrkkyys 5,9 %
Km 209,0 - Côte de la Vecquée - 3,1 km jyrkkyys 5,9 %
Km 226,5 - Côte de la Redoute - 2,1 km jyrkkyys 8,4 %
Km 232,0 - Côte de Sprimont - 1,4 km jyrkkyys 4,7 %
Km 241,5 - Côte de la Roche aux Faucons - 1,5 km jyrkkyys 9,9 %
Km 255,5 - Côte de Saint-Nicolas - 1,0 km jyrkkyys 11,1 %
Liittoteologia

Liittoteologia (engl. Covenant theology) on protestanttinen tulkintakehys ja lähestymistapa Raamatun tulkintaan. Liittoteologia arvostaa liittojen merkitystä ihmisen ja Jumalan välisen suhteen ymmärtämisessä sekä lunastushistorian avaamisessa. Liittoteologiassa yhdistyvät systemaattiset ja raamatulliset näkemykset teologiasta.
Oppi

Liittoteologian mukaisesti Jumala toteuttaa kansan keskellä pelastushistoriaa. Tästä syystä Jumala on yhä uudestaan uudistanut liittonsa oman kansansa kanssa, vaikka kansa oli rikkonut liiton. Tämä tapahtui toistuvasti muun muassa Nooan, Aabrahamin ja  patriarkkojen kanssa.
Historia

Liittoteologia syntyi humanistisesta ja maltillisesta Cambridgen teologiasta vaikutteita saaneiden puritaanien keskuudessa Uudessa-Englannissa. Tämä teologia lievensi Jean Calvinin predestinaatio-oppia ja painotti ihmisen aktiivisuutta. Liittoteologia oli perustana liitolle, jonka puritaanit tekivät järjestääkseen siirtokuntansa Jumalan tahdon mukaisesti.
Back with the Thugz, Part 2.

| Back with the Thugz,  Part 2>  Bizzy Bone |
| --- | --- | --- |

Studioalbumin tiedot
 Julkaistu: 14. kesäkuuta 2009
 Tyylilaji: Midwest Rap
 Kesto: 50.14
 Levy-yhtiö: Hi-Power Entertaiment
Bizzy Bonen muut julkaisut
| Back with the Thugz 2009 | Back with the Thugz Part 2 2010 | Crossroads: 2010 2010 |
Back with the Thugz, Part 2. on Bizzy Bonen neljästoista studioalbumi, joka julkaistiin 14. kesäkuuta 2009.
Kappaleet

| 0 | 1 | 2 | 3 |
| --- | --- | --- | --- |

| # | Kappale | Vierailet artisti(t) | Aika |
| 1. | Back With the Thugz Pt. 2 |  | 1:04 |
| 2. | Empty Out My Clip | Mr. Capone-E | 4:21 |
| 3. | Put Yo Hands Up |  | 3:55 |
| 4. | Dedicated 2 the Military (Army, Navy, Marines, & Air Force) |  | 5:18 |
| 5. | I Know |  | 3:52 |
| 6. | On the Inside |  | 3:53 |
| 7. | Dealing With a Thug | Mr. Capone-E | 4:37 |
| 8. | Breath of Bizzy |  | 1:06 |
| 9. | Fire, Fire, Fire |  | 4:40 |
| 10. | I Demand Much Respect |  | 1:24 |
| 11. | Look Into My Eyes |  | 4:18 |
| 12. | Not Scary | Mr. Criminal | 3:44 |
| 13. | Automatic Glock |  | 4:45 |
| 14. | Getcha Money |  | 4:30 |
| 15. | Always Be With You | Hazadous | 2:58 |
| 16. | Diary of a "G" Promo |  | 3:33 |
| 17. | Coming Soon (Big Sloan, Bizzy Bone, Layzie Bone) |  |  |
Lille Torungenin majakka

| --- | --- |
Sijainti:  Arendal Norja
Sijaintipaikka:  Torungene (d) 
| --- | --- |
Korkeus:  6  m 
Materiaali:  valurauta 
Luokitus:  kulttuuriomaisuus 
| --- | --- |
Valmistunut:  1. syyskuuta 1844 
Automatisoitu:  1914 
| --- | --- |
Valon korkeus:  9,0  m 
Valonkanto:  6,9  km 
Valon ominaisuudet:  Oc(2) WRG 8s 
| --- | --- |
ARLHS:  NOR314 
Admiralty:  B2800 
NGA:  115-1196 
Norsk fyrliste:  061500 
muokkaa - muokkaa wikitekstiä - muokkaa Wikidataa
Lille Torungenin majakka on Norjan Arendalissa sijaitseva lakkautettu majakka. Se perustettiin vuonna 1844 alun perin pariksi Store Torungenin majakalle, mutta kehittyneen tekniikan takia toista majakkaa ei enää tarvittu, ja Lille Torungen lakkautettiin vuonna 1914. Kaksoismajakat antoivat Arendalille lempinimen "kahden majakan kaupunki" (norj. byen med de tvende fyr).
Aiheesta muualla

Kuvia tai muita tiedostoja aiheesta Lille Torungenin majakka Wikimedia Commonsissa
Lille Jægervasstinden

| --- | --- |
Sijainti:  Tromssan lääni,  Norja
Vuoristo:  Lyngsalpene, Skandit
Korkeus merenpinnasta:  1 400 m
Ensimmäinen nousu huipulle:  Aubrey Le Blond, Emil Imboden ja Josef Imboden, 1899
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Lille Jægervasstinden on Skandien Lyngsalpenen osaan kuuluva vuorenhuippu Yykeän kunnassa, Norjassa. Huipun korkeus merenpinnan tasosta on 1 400 metriä.
Ensimmäisinä huipulle kiipesivät Aubrey Le Blond, Emil Imboden ja Josef Imboden kesällä 1899.
Aiheesta muualla

Kuvia ja hieman tietoa, Geir Jenssen 2006 (Arkistoitu – Internet Archive) (englanniksi)
Bang Na -moottoritie

Bang Na -moottoritie on 54 kilometriä pitkä betonisillan päällä kulkeva moottoritie Bangkokissa Thaimaassa. Se on 27,2 metriä leveä, ja sillä on kolme kaistaa kumpaankin suuntaan. Sillan rakentaminen alkoi vuonna 1995 ja se avattiin liikenteelle 2000.
Valmistuessaan se oli maailman pisin silta ja suurin  betonielementeistä koottu rakennelma. Silta rakennettiin käytössä olevan maantien yläpuolelle, ja se kulkee Bangkokin itäosista Chon Burin kaupunkiin.
Bangkok sijaitsee Chao Phraya-joen suistossa. Siksi sillan alla ei ole tukevaa kallioperää, vaan se on paalutettu 30 metriä pitkillä 80 senttimetriä paksuilla betonipaaluilla savi- ja hiekkakerrosten läpi.
Back with the Thugz

| Back with the Thugz Bizzy Bone |
| --- | --- | --- |

Studioalbumin tiedot
 Julkaistu: 10. maaliskuuta 2009
 Tuottaja(t): Serious Sam M4k
 Tyylilaji: Midwest Rap
 Kesto: 50.14
 Levy-yhtiö: Hi Power Ent.
Bizzy Bonen muut julkaisut
| A Song for You 2008 | Back with the Thugz 2009 | Back with the Thugz, Part 2. 2009 |
Back with the Thugz on rap-artisti Bizzy Bonen kolmastoista studioalbumi, joka ilmestyi 10. maaliskuuta 2009.
| 0 | 1 | 2 | 3 |
| --- | --- | --- | --- |

| # | Kappale | Vierailet artisti(t) | Aika |
| 1. | Bone Unity Report |  | 0:29 |
| 2. | Back with the Thugz |  | 4:45 |
| 3. | Shooting at Me | Mr. Capone-E | 4:10 |
| 4. | Race Against Time | Bad Azz | 4:16 |
| 5. | Process |  | 0:25 |
| 6. | I Wanna Sing |  | 5:07 |
| 7. | On That Natural High |  | 3:05 |
| 8. | That's Why Thugs Never Cry |  | 4:53 |
| 9. | Lets Get High | Malow Mac, Miss Lady Pinks & Snoop Dogg | 4:22 |
| 10. | Jockin' Bizzy |  | 0:38 |
| 11. | Women Keep Watching Us |  | 4:04 |
| 12. | End of This World 2012 |  | 4:26 |
| 13. | Is There Anything Left 2 Deal With |  | 4:45 |
| 14. | Bonus Track 1 (BTNH - Bone Thug Boys) |  | 3:21 |
| 15. | Bonus Track 2 (Bizzy Bone - Ready 4 Anything) |  | 3:42 |
| 16. | Comin Soon! (Part 2) |  | 2:15 |
Listasijoitukset

| Lista | Sijoitus |
| --- | --- |
U.S. Billboard Rap Albums: 20
U.S. Billboard Top R&B/Hip-Hop Albums: 52
Avaskulaarinen nekroosi

Avaskulaarinen nekroosi (AVN), jota kutsutaan myös osteonekroosiksi tai luun infarktiksi, on kuolio luun kudoksessa, joka johtuu verenkierron häiriöstä. Aluksi se voi olla täysin oireeton, mutta vähitellen nivelkivut yleensä kehittyvät ja se saattaa rajoittaa liikuntakykyä. Komplikaationa voi olla luun romahdus lähellä nivelen pintaa.
Riskitekijät ovat luunmurtumat, nivelten sijoiltaan meno, alkoholin käyttö ja pitkäaikainen steroidien käyttö. Tila voi esiintyä myös ilman mitään selkeää syytä. Yleisin osteonekroosille altistuva luu on reisiluu. Muut suhteellisen tavalliset paikat kuolion esiintyvyydelle ovat ylempi käsivarsi, polvi, olkapää ja nilkka. Diagnoosi tehdään tyypillisesti lääketieteen kuvantamismenetelmän kuten röntgenin, tietokonetomografian tai magneettikuvauksen avulla. Biopsiaa käytetään harvoin todentamisessa.
Hoitona voidaan käyttää lääkehoitoa, kävelyn välttämistä jalalla jossa on todettu osteonekroosi, venyttely ja leikkaus. Useimmissa tapauksissa leikkausta lopulta vaaditaan. Leikkaus voi olla joko luuytimen paineen alentaminen, osteotomia, luunsiirto tai nivelen paikoilleen asettaminen. Yhdysvalloissa todetaan noin 15 000 osteonekroosi tapausta vuodessa. Eniten sitä tavataan 30-50-vuotiailla. Osteonekroosia todetaan enemmän miehillä kuin naisilla.
Merkit ja oireet

Monissa tapauksissa kipu ja epämukavuus alkavat esiintyä yhdessä, ja nämä vaivat vain kasvavat ajan myötä. Vaikka kuolio voi syntyä mihin tahansa luuhun, niin noin puolissa tapauksissa vaurioita on syntynyt useaan kohtaan. Avaskulaarinen nekroosi vaikuttaa ensisijaisesti olkapäiden, polvien ja lonkkien nivelissä. Tavallisimmat kohdat ovat reisiluun pää, kaulan talus luu ja rannekanavan luu.
Osteonekroosia esiintyy yleisimmin pitkien luiden päissä, kuten reisiluussa (luu ulottuu polven nivelestä lonkkaniveleen). Muita yleisiä paikkoja ovat olkaluu, polvet, hartiat, nilkat ja leuka.
Syitä

Tärkeimmät riskitekijät ovat luunmurtuma, nivelten sijoiltaan meno, alkoholin käyttö ja pitkäaikainen steroidien käyttö. Muita riskitekijöitä ovat sädehoito, kemoterapia ja elinsiirrot. Osteonekroosiin on yhdistetty myös syöpä, lupus, sirppisoluanemia, HIV-infektio, Gaucherin tauti ja Caisson tauti. Tila voi esiintyä myös ilman selvää syytä.
Pitkäaikainen, toistuva altistuminen korkealle paineelle (kuten sukeltajan ammatti) on yhdistetty avaskulaariseen osteonekroosiin, vaikka yhteyttä ei ole riittävästi tutkittu.
Patofysiologia

Hematopoieettiset solut ovat herkkiä alhaiselle hapelle ja ne kuolevat ensimmäisenä sen jälkeen, kun verenkierto vähenee tai keskeytyy, yleensä 12 tunnin kuluessa. Kokeellinen näyttö viittaa siihen, että luusolut (osteosyytit, osteoklastit, osteoblastit jne.) kuolevat 12-48 tunnin sisällä, ja että luuytimen rasvasolut kuolevat 5 päivän sisällä.
Diagnoosi

Alkuvaiheessa luuston gammakuvaus ja MRI ovat ensisijaisia diagnoosin todentamisessa.
Ensimmäiset röntgenkuvat osteonekroosista vaikuttavat tavallisesti normaaleilta. Myöhemmin kuvassa näkyy enemmän läpinäkymättömyyttä, koska lähellä oleva elävä luu tulee resorboituneeksi ja toissijaisesti reagoi lisääntyneenä verekkyytenä. Nekroottinen luu itsessään ei näy lisääntyneenä sameutena röntgenkuvassa, sillä kuollut luu ei läpikäy luun reseptiota, jota elävät osteoklastit, eli luun syöjäsolut, suorittavat.
Röngenkuvassa murrosikäisen nuoren oikea polvi. Nuolet osoittavat avaskulaarista nekroosia ja se kehittää osteokondriittia reisiluussa.
Lucretia Mott

Lucretia Mott Joseph Kylen maalauksessa.
Lucretia Coffin Mott (3. tammikuuta 1793, Nantucket, Massachusetts – 11. lokakuuta 1880, Abington, Pennsylvania) oli yhdysvaltalainen kansalaisoikeustaistelija. Hän ajoi muun muassa orjuuden lopettamista ja naisten oikeuksien parantamista.
Mott syntyi kveekariperheeseen Massachusettsin Nantucketin saarella. Ollessaan 13-vuotias hänet lähetettiin Nine Partners Quaker School -kouluun New Yorkin Dutchess Countyyn, ja myöhemmin hänestä tuli koulun opettaja. Mott kiinnostui naisten oikeuksista huomatessaan, että koulun miespuoliset opettajat saivat kaksi kertaa enemmän palkkaa kuin naisopettajat. Yhdessä suffragetti Elizabeth Cady Stantonin kanssa Mott järjesti Seneca Fallsin naisten konferenssin vuonna 1848. Se oli ensimmäinen Yhdysvalloissa järjestetty naisten oikeuksia käsittelevä konferenssi, ja Seneca Fallsia kutsutaankin usein feminismin syntypaikaksi. Naisten liikkeen lisäksi Mott toimi useissa orjuutta vastustavissa yhdistyksissä. Hän oli naimisissa opettaja James Mottin kanssa, ja he saivat kuusi lasta. Lucretia Mott kuoli keuhkokuumeseen vuonna 1880.
Aiheesta muualla

Wikimedia Commonsissa on kuvia tai muita tiedostoja aiheesta .
Lucretia Mottin biografia. Civil War Smithsonian (englanniksi)
Lillebjørn Nilsen

| Lillebjørn Nilsen |
| --- | --- |
 Nilsen vuonna 2015.
Henkilötiedot
Koko nimi:  Bjørn Falk Nilsen
Syntynyt: 21. joulukuuta 1950 Oslo, Norja
Kuollut: 27. tammikuuta 2024 (73 vuotta) Oslo, Norja
Ammatti:  muusikko
Lapset:  Siri Nilsen
Muusikko
Taiteilijanimi:  Lillebjørn Nilsen 
Aktiivisena:  1966–2024
Tyylilajit:  kansanmusiikki, laulelmamusiikki ja folkmusiikki 
Soittimet:  kitara, huuliharppu, ukulele, banjo, hardangerviulu
Levy-yhtiöt:  Grappa Musikkforlag A/S 
Aiheesta muualla
lillebjorn.no
  [ Muokkaa Wikidatassa ] [ ohje ]  
Lillebjørn Nilsen (oik. Bjørn Falk Nilsen; 21. joulukuuta 1950 Oslo – 27. tammikuuta 2024) oli norjalainen laulaja-lauluntekijä. Hän aloitti uransa 1960-luvulla The Young Norwegians -duossa, mutta siirtyi pian soolouralle ja vaihtoi laulukielen englannista norjaan. Hänen esikoisalbuminsa oli Tilbake vuonna 1971, mutta todellinen läpimurto tuli kaksi vuotta myöhemmin Portrett-albumilla, jolloin hän myös voitti ensimmäisen Spellemannprisen-palkintonsa. Hänet tunnetaan myös Rudolf Nilsenin runojen sovittamisesta lauluiksi. Vuonna 2022 Lillebjørn Nilsenille myönnettiin Pyhän Olavin ritarikunnan 1. luokan ritarin arvo.
Musiikin tekemisen lisäksi Nilsen on kirjoittanut kitaransoiton oppikirjan, jota on myyty yli 200 000 kappaletta.
Nilsenin tytär on muusikko ja näyttelijä Siri Nilsen.
Diskografia

Tilbake (1971)
Portrett (1973)
...og Fia hadde sko! (1974)
Byen med det store hjertet (1975)
Hei-fara! (1976)
Oslo 3 (1979)
Original Nilsen (1982)
Hilsen Nilsen (1985)
Sanger (1988)
Nære Nilsen (1993)